distanseminutt
Store norske leksikon,Realfag,Fysikk,Mål og vekt,Eldre måleenheter
Distanseminutt er en gammel lengdeenhet brukt ved navigasjon. Enheten ble definert til å være ett bueminutt langs en jordmeridian.
Ett bueminutt er 1/60 av avstanden mellom to breddegrader. Ettersom Jorden er litt flattrykt ved polene, vil denne avstanden variere noe, avhengig av hvor på Jorden man befinner seg. I middel er den beregnet til 1852,27 meter. I dag brukes lengdeenheten nautisk mil, som opprinnelig var definert til å være ett distanseminutt, men som nå er avrundet til nærmeste meter og fastsatt til nøyaktig 1852 meter. Les mer i Store norske leksikon Navigasjon  Breddegrad Nautisk mil